Paurupė
Paurupė (vok. Paurupp, nuo 1938 m. Karpfengraben) arba Beriozka (rus. Берёзка) – upelis Rusijoje, Kaliningrado srityje, (Krasnoznamensko rajone), Alksnupės kairysis intakas. Prasideda Šorelių Plynės pelkėje, Šešupės ir Įsruties vandenskyroje. Teka šiaurės rytų kryptimi pro pelkę ir Šorelių girią, ties Užberžiais įteka į Alksnupę apie 2 km nuo jos žiočių. Srovės greitis 0,2 m/s. Vaga reguliuota. 1936 m. topografiniame žemėlapyje upelis vadinamas Beržupe (Berszuppe).